Prodaja stranim predstavništvima

Opis

Prodaja na malo ambasadama, konzulatima i sl. se obavlja bez PDV i podrazumeva posebnu evidenciju. Detaljnije se može videti u PS 18/2010, s.65.

Podešavanje

- Otvori se poseban registrator izlaznih faktura, na primer “FAKTURE AMBASADE”. Na njemu se uključi MP fiskalizacija.

- Formirati poseban skript za štampu. Na fakturi ne treba iskazati PDV, a u napomenu staviti: “Oslobođeno PDV po čl. 24 stav 1. tačka 16 Zakona o PDV”

- Obavezno je formiranje posebne KIF za ovakve fakture, pri čemu se ovakav promet u KIF knjiži u koloni 8.

- Otvori se poseban tip dokumenta (na primer, AMBASADE) u kojoj se stave sledeći parametri:

NAZIV..........: AMBASADE
POREZ NA IZNOS.. 0 (UKALKULISAN)
POREZ NA RAZLIKU 0
PRIKAZUJE SE.... 0
POREZ NA USLUGE. P20
NUDI SE POREZ... ARTIKLI
TIP FAKTURE..... Sa pr.odb.osl.

Procedura rada

- Izabere se Ulaz/izlaz, Izlazne fakture, FAKTURE AMBASADE, zatim se sa F2 kreira nova faktura. Unos fakture se obavlja po standardnoj proceduri za unos faktura.

- Prilikom unosa stavki unosi se puna MP cena sa PDV. Normalno se može uneti i rabat.

- Ukoliko postoje, usluge se evidentiraju po ceni bez PDV, sa oznakom poreza P20.

- Posle snimanja faktura se fiskalizuje komandom F10. Uključi se opcija FISKALIZACIJA, enterom se pređe na tipove plaćanja i unese iznos koji kupac plaća u odgovarajućoj valuti. Program nudi iznos umanjen za PDV, odnosno tačno onoliko koliko kupac plaća. Pritiskom na enter račun se fiskalizuje i štampa se fiskalni isečak na kome je iskazan PDV.

- Kartica kupca će biti zadužena iznosom bez PDV.

- U KEPU se ova faktura knjiži kao razduženje u iznosu bez PDV, a posebno se iskazuju storno PDV i eventualni rabat. U opis stavke se OBAVEZNO ručno upisuje napomena o oslobođenju (broj SNPDV, …). Na primer, ako je MP cena 120 din:

opis	zaduzenje	razduzenje
faktura	100
storno pdv	-20

Ako faktura ima dodatni popust od 10%:

opis	zaduzenje	razduzenje
faktura	90
storno pdv	-18
popust	-12